Cuneiform Tablet Nesr. C11
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na pu-šu-ke-en₆ qí-bi₄-ma um-ma PUZUR₄-a-šùr-ma ḫu-sà-ra-am ša im-ku-ú-a na-áš-a-ku-ni ḫu-sà-ru-um dam-qú wa-at-ru šu-ma a-ma-kam lá ta-dí-šu a-na pu-ru-uš-ḫa-tim a-ṣé-er a-mur-IŠTAR ù a-bu-ša-lim šé-bi-il₅-šu áš-ra-kam a-na ta-am-le-e-em ší-ma-am ú-ba-al i-na ṭup-pí-kà šu-pu-ur-ma a-dí KÙ.BABBAR e-ru-bu ḫu-sà-ra-am lá ú-šu-ru-ú a-bi a-ta be-lí a-ta šu-ma li-bi₄-kà i-na ma-lá áb-nu-um ú-ba-lu KÙ.BABBAR 1 ma-na ú 2 ma-na ša-pí-lá-ma me-eḫ-ra-at áb-ni-im ku-nu-uk-ma iš-tí im-ku-ú-a šé-bi-lam-ma qá-tí ší-ma-am li-iš-a-am-ma KÙ.BABBAR 1 GÍN li-li-a-am lá KÙ.BABBAR-áp-kà i-ḫi-id-ma KÙ.BABBAR 1 GÍN ba-áb-tí lu ša bi-tí i-ku-pí-a-šùr ša-áš-qí-il₅-ma KÙ.BABBAR ku-nu-uk-ma a-na ŠÀ-bi a-lim{ki} ša-ak-ší-da-ni a-na-kam a-šùr-kà-ší-id iṣ-ba-ta-ni-ma um-ma šu-ut-ma KÙ.BABBAR 2 ma-na-e ša u₄-me-e áš-ta-kà-na-ku-nu-tí-ni KÙ.BABBAR šu-uq-lam šu-ma lá ki-a-am ṭup-pu-a áp-lá-aḫ-ma 2 ma-na KÙ.BABBAR i-na KÙ.BABBAR-pí-kà áš-ta-qal a-ma-kam a-na a-mur-IŠTAR ú ú-ṣur-ša-a-šur šu-pu-ur-ma KÙ.BABBAR ma-la pá-šu-nu i-dí-nu-ni-ni KÙ.BABBAR lu-šé-bi-lu-nim a-bi a-ta im-ku-ú-a 7 u₄-me-e lá i-sá-ḫu-ur a-ba-ra-am a-dí-šu lu-ma-li-ma a da-tí-šu li-li-kam